ສະຫະລັດ ວາງມາດຕະການລົງໂທດ ຕໍ່ບັນດາຜູ້ນຳທະຫານ ທີ່ກໍ່ລັດຖະປະຫານ ໃນມຽນມາ
ເປົ້າໝາຍຕ່າງໆໃນຮອບທຳອິດ ຈະຖືກລະບຸໃນອາທິດນີ້ ທ່ານປະທານາທິບໍດີ ໄດ້ອະທິບາຍ ໃນຄຳເຫັນກ່ຽວກັບສະຖານະການດັ່ງກ່າວ ຢູ່ໃນມຽນມາ ຫຼືທີ່ຍັງຮູ້ຈັກກັນອີກຊື່ນຶ່ງ ຄື ພະມ້ານັ້ນ.
ສະຫະລັດວາງມາດຕະການລົງໂທດທີ່ເປັນຜົນຕິດຕາມມາ ຕໍ່ບັນດາຜູ້ນຳ ທີ່ໄດ້ກໍ່ລັດຖະປະຫານຢູ່ໃນມຽນມາ, ຊຶ່ງປະທານາທິບໍດີ ໂຈ ໄບເດັນ ໄດ້ປະກາດໃນ ວັນພຸດວານນີ້ ໂດຍເນັ້ນຢ້ຳວ່າ ທະຫານຕ້ອງສະຫລະອຳນາດ ທີ່ຕົນຍຶດມານັ້ນ “ແລະສະແດງອອກເຖິງການເຄົາລົບ ຕໍ່ບົດບາດຂອງປະຊາຊົນ” ດັ່ງທີ່ “ໄດ້ສະ ແດງເຈດຕະນາ ໃນການເລືອກຕັ້ງເມື່ອວັນທີ 8 ພະຈິກ ” ລັດຖະບານສະຫະລັດ ທ່ານໄບເດັນ ໄດ້ປະກາດອອກໄປວ່າ “ກຳລັງເອົາບາດ ກ້າວຕ່າງໆເພື່ອສະກັດກັ້ນບໍ່ໃຫ້ພວກນາຍພົນທັງຫຼາຍເຂົ້າເຖິງເງິນຂອງລັດຖະ ບານມຽນມາ ຈຳນວນ 1 ຕື້ໂດລາ ໄດ້ຢ່າງບໍ່ຖືກຕ້ອງ ” ທ່ານຍັງໄດ້ໃຫ້ການອະນຸມັດຕໍ່ດຳລັດຝ່າຍບໍລິຫານ ທີ່ “ໃຫ້ອຳນາດພວກເຮົາວາງມາດຕະການລົງ ໂທດ ໃນທັນທີ ຕໍ່ພວກຜູ້ນຳທະຫານທີ່ມີສ່ວນກ່ຽວຂ້ອງໂດຍກົງກັບການກໍ່ລັດ ຖະປະຫານ, ທຸລະກິດຂອງພວກເຂົາເຈົ້າ ພ້ອມດ້ວຍສະມາຊິກຄອບຄົວຂອງພວກເຂົາເຈົ້າ ” ເປົ້າໝາຍຕ່າງໆໃນຮອບທຳອິດ ຈະຖືກລະບຸໃນອາທິດນີ້ ທ່ານປະທານາທິບໍດີ ໄດ້ອະທິບາຍ ໃນຄຳເຫັນກ່ຽວກັບສະຖານະການດັ່ງກ່າວ ຢູ່ໃນມຽນມາ ຫຼືທີ່ຍັງຮູ້ຈັກກັນອີກຊື່ນນຶ່ງ ຄື ພະມ້ານັ້ນ ທ່ານໄບເດັນ ໄດ້ປະກາດອີກວ່າ “ພວກເຮົາຍັງກຳລັງຈະວາງມາດຕະການຄວບຄຸມການສົ່ງອອກຢ່າງໜັກ ເພື່ອຍຸຕິແຫລ່ງຊັບສິນຂອງສະຫະລັດທີ່ເປັນຜົນປະ ໂຫຍດຕໍ່ລັດຖະບານຂອງພະມ້າ ໃນຂະນະດຽວກັນຮັກສາການສະໜັບສະໜຸນຂອງພວກເຮົາ ໃນດ້ານການຮັກສາສຸຂະພາບ, ບັນດາກຸ່ມສັງຄົມພົນລະເຮືອນ ແລະໃນພາກສ່ວນອື່ນໆທີ່ເປັນຜົນປະໂຫຍດຕໍ່ປະຊາຊົນຂອງມຽນມາໂດຍກົງ ” ທ່ານເກຣໂກຣີ ໂພລິງ (Gregory Poling) ເຈົ້າໜ້າທີ່ອະວຸໂສປະຈໍາສູນກາງສຶກສາຄົ້ນຄວ້າດ້ານຍຸດທະສາດລະຫວ່າງປະເທດ ສຳລັບເຂດເອເຊຍຕາເວັນອອກສຽງໃຕ້ ຫຼື CSIS ໄດ້ກ່າວວ່າ “ພວກເຮົາບໍ່ໄດ້ເຫັນບັນຊີເປົ້າໝາຍຕົວຈິງ ແຕ່ຂ້າພະເຈົ້າຄິດວ່າ ມັນເປັນວິທີທາງທີ່ຖືກຕ້ອງ ” ການໂຄ່ນລົ້ມລັດຖະບານທີ່ມາຈາກການເລືອກຕັ້ງຢ່າງເປັນປະຊາທິປະໄຕ ໃນວັນທີ 1 ກຸມພາ ໂດຍທະຫານຂອງມຽນມາ ໄດ້ກໍ່ໃຫ້ເກີດການເດີນຂະບວນປະທ້ວງຕໍ່ຕ້ານການຍຶດອຳນາດຢ່າງແຜ່ຫຼາຍຢູ່ທີ່ນັ້ນ ມາໄດ້ຫ້າມື້ຕິດຕໍ່ກັນ “ໃນຂະນະທີ່ການປະທ້ວງໃຫຍ່ຂຶ້ນ ຄວາມຮຸນແຮງຕໍ່ພວກຄົນທີ່ສະແດງອອກສິດປະຊາທິປະໄຕຂອງພວກເຂົາເຈົ້າ ແມ່ນຮັບເອົາບໍ່ໄດ້ ແລະພວກເຮົາຈະສືບຕໍ່ປະກາດມັນອອກມາ” ປະທານາທິບໍດີ ສະຫະລັດ ໄດ້ກ່າວໄປໃນຄຳເຫັນບໍ່ເທົ່າໃດນາທີຢູ່ທີ່ທຳນຽບຂາວ ທ່ານກ່າວອີກວ່າ “ປະຊາຊົນມຽນມາແມ່ນກຳລັງສົ່ງສຽງຂອງພວກເຂົາໃຫ້ໄດ້ຍິນ ” ມາດຕະການທັງຫຼາຍທີ່ໄດ້ປະກາດໄປໂດຍທ່ານໄບເດັນ ໄດ້ຮັບຄວາມເຫັນຊອບນຳ ໂດຍສະມາຊິກສະພາສູງ ບອບ ເມີເນັນເດສ ປະທານຄະນະກຳມະ ການສາຍສຳພັນຕ່າງປະເທດຂອງສະພາສູງ